L'Ajuntament de Bétera adequa i millora l'antic aulari Josefa Guardiola per a situar les aules formatives de Joventut
20 de octubre de 2020

“Hem condicionat les instal·lacions de l'antic col·legi Josefa Guardiola per a oferir un millor servei formatiu als nostres joves” ha indicat l'Alcaldessa de Bétera, Elia Verdevío qui acompanyada de la regidora de Joventut, María Segura han visitat les noves instal·lacions de l'àrea de Joventut on en l'actualitat se situen els programes Jove Oportunitat, JOOP i Monitor d'Activitats de Temps Lliure, Educatiu, Infantil i Juvenil, MAT.

En una primera fase s'ha adequat una aula per a realitzar totes les formacions que es posen en marxa en els programes que la regidoria de Joventut du a terme al llarg de l'any. I en una segona fase, es treballaran les millores per a l'aula d'informàtica. “L'activitat formativa entre els nostres joves és fonamental per això, hem traslladat les nostres aules formatives de Joventut a uns renovats espais i en millors condicions” ha explicat la regidora de Joventut, María Segura.

Durant la visita s'ha conegut de primera mà com continua el curs JOOP en la situació sanitària actual així com el compliment de les mesures de seguretat, higiene i distància social. En l'actualitat aquesta aula formativa de Josefa Guardiola alberga el programa JOOP i MAT i al gener s'ampliarà l'oferta en formació amb el programa de Director d'Activitats de Temps Lliure, Educatiu, Infantil i Juvenil, DAT i al febrer es posarà en marxa una altra edició del JOOP.